**MOKYKLOS BENDRUOMENĖS SUSITARIMAI**

**DĖL 2016-2017 M.M. GIMNAZIJOS UGDYMO PLANO**

|  |  |  |
| --- | --- | --- |
| **Susitarimų objektas** | **Priimti sprendimai** | **Pastabos, nuorodos į kitus šaltinius/ dokumentus** |
| **Gimnazijos ugdymo plano tikslai, principai, nuostatos** | **Gimnazijos ugdymo plano tikslas** – vadovaujantis Bendraisiais ugdymo planais formuoti mokyklos ugdymo turinį ir organizuoti ugdymo procesą taip, kad kiekvienas mokinys pasiektų geresnių ugdymo(-si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.  Formuojant mokyklos ugdymo turinį ir rengiant mokyklos ugdymo planą remiamasi mokinių pasiekimų ir pažangos vertinimo informacija, mokyklos veiklos įsivertinimo duomenimis, atsižvelgiama į turimas mokymo priemones, sąlygas ir lėšas.  Gimnazijos ugdymo planas parengtas vadovaujantis demokratiškumo, prieinamumo, subsidiarumo, bendradarbiavimo, skaidrumo ir viešumo principais. | Direktoriaus 2016-05-12 įsak. Nr. V-206 „Dėl ugdymo plano rengimo darbo grupės sudarymo“ |
| **Dalykų mokymuisi skiriamų pamokų skaičius klasėje** | 1-8 kl. dalykų mokymuisi skiriamas minimalus privalomas pamokų skaičius.  1-2g kl. dalykų mokymuisi skirtą minimalų pamokų skaičių papildo mokinio pasirinkti dalykų moduliai. | Gimnazijos ugdymo plano lentelės |
| **Reikalavimai mokinio individualiam ugdymo planui sudaryti** | Mokinio individualus ugdymo planas rengiamas šiais atvejais:   * 3-4 g klasių mokiniui ugdymui(-si) planuoti; * mokinių, turinčių SUP, ugdymui organizuoti; * mokinių ugdymosi problemoms ir sunkumams įveikti. | Individualaus ugdymo plano pavyzdys  (priedas Nr. 4) |
| **Ugdymo turinio integravimo nuostatos**  **ir būdai** | Integruoti bendrųjų kompetencijų, **gyvenimo įgūdžių ugdymo, prevencinių, etninės kultūros ir kitų ( ugdymo karjerai, sveikatos ugdymo ir pan.)** programų turinį į visų privalomųjų dalykų ugdymo turinį, **žmogaus saugos** (1- 4 ir 3g-4g kl.) – į pradinio ugdymo dalykų, biologijos, fizikos, chemijos, kūno kultūros, dorinio ugdymo turinį, numatant konkrečias temas ilgalaikiuose planuose . | Ilgalaikiai planai |
| **Mokymosi pažangos ir pasiekimų aplankų formavimas** | Formuojami visų klasių mokinių mokymosi pasiekimų aplankai, kuriuose kaupiama mokymosi pasiekimų ir kita informacija.  Reikalavimai:   * firminis viršelis su gimnazijos atributika; * kontaktiniai klasės auklėtojo duomenys; * pamokų tvarkaraštis; * pagalbos mokiniui specialistų pagrindinės funkcijos ir darbo laikas; * **klasės taisyklės**; * mėnesių ataskaitos su grįžtamuoju tėvų ryšiu; * „Informacinis leidinys“; * Diagnostinių ir standartizuotų testų (2, 4, 6 ir 8 kl.) mokinio ataskaita, PUPP rezultatų mokinio profilis;   kita mokymosi informacija (pasiekimų ir lūkesčių analizės, įvairių dalykų mokinio pažangą liudijantys darbai ir kt.). Rekomendaciją dėl darbo įtraukimo į aplanką rašo dalyko/klasės mokytojas (Pvz., „Šį darbą rekomenduoju įtraukti į aplanką, nes jis iliustruoja Tavo pažangą/sėkmę/nesėkmę ir skatina toliau siekti pažangos“). Ši mokymosi pasiekimų informacija kasmet aptariama klasės auklėtojo-mokinio-tėvų pokalbyje. |  |
| **Mokinio pasiekimų ir pažangos vertinimo būdai ir laikotarpiai**  **(5-4g kl.)** | Mokinių pažangą ir pasiekimus vertinti ideografiškai ir pažymiais (10 balų sistema). Taikyti ir kitas metodinių grupių aprobuotas vertinimo sistemas (kaupiamąjį balą, kreditus, taškus ir pan.), numatant konvertavimo į dešimtbalę sistemą galimybes.  Nustatyti šiuos pagrindinius mokinių pasiekimų vertinimo laikotarpius: signaliniai pusmečiai (spalio, gruodžio, kovo, gegužės mėn.), kontrolinių darbų/bandomųjų egzaminų sesijos – 4g-žiemos, 2, 4, 6, 8 kl. pasiekimų patikrinimas (DT ir ST)-balandžio-gegužės mėn.  Pasirenkamųjų dalykų ir dalykų modulių pasiekimus vertinti pažymiais ir įskaita.  Mokinio pasiekimų mokantis modulio programos įvertinimai *gali būti* įskaitomi į dalyko įvertinimą.  Dalykų pasiekimai vertinami pažymiu ar įrašu „įskaityta/neįskaityta“.  Įrašas „atleista“ rašomas, jeigu mokinys atleistas pagal gydytojo rekomendaciją ir mokyklos vadovo įsakymą.  Įrašas „neatestuota“ – jeigu mokinio pasiekimai nėra įvertinti.  Spec. medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta/neįskaityta“. | **Mokinių pažangos ir pasiekimų vertinimo tvarkos aprašas GUP Priedas Nr.1** |
| **Siūlomi pasirinkti dalykai, dalykų moduliai** | Pasirenkamuosius dalykus siūlyti 3-4 g, dalykų modulius -1-4g klasių mokiniams | Pasirenkamųjų dalykų ir dalykų modulių programų pasiūlos lentelė |
| **Laikinųjų grupių sudarymas** | Laikinosios grupės sudaromos 3-4g klasėse dalykų, dalykų kursų, modulių, pasirenkamųjų dalykų, 1-2g kl. –modulių programoms įgyvendinti.  Nustatyti minimalų laikinosios grupės dydį – 5 mokiniai |  |
| **Klasių dalijimas į grupes** | Atsižvelgiant į mokinių skaičių klasėse ir mokyklos turimas lėšas, dalinti klases į grupes per šių dalykų pamokas:  užsienio kalbų (anglų) , kai yra daugiau nei 21 mokinys arba skirtingas anglų k. mokėjimo lygis - 7, 2g, 3g, 4g,  1g kl.- rusų k./vok.k. mokyti;  rusų k., kai yra daugiau kaip 21 mokinys -7, 2g kl.  technologijų- 7, 2g kl.  informacinių technologijų- 7, 8, 2g kl. | **Gimnazijos tarybos sprendimas GUP Priedas Nr.3** |
| **Švietimo pagalbos teikimas ir mokinių pasiekimų gerinimas.**  **Ugdymo diferencijavimas** | Švietimo pagalba teikiama pamokoje, spec. pratybų, konsultacijų metu bei rengiant individualias ar pritaikytas programas mokiniui, turinčiam specialiųjų ugdymosi poreikių.  Apie švietimo pagalbos teikimą gimnazijoje ir visas galimybes mokiniai informuojami raštu e. dienyne ir informaciniais įrašais Mokymosi pasiekimų aplankuose.  Ugdymas diferencijuojamas pamokose, sudarant galimybę mokiniui rinktis tam tikro sudėtingumo užduotį, tempą, priemones. | **Švietimo pagalbos teikimo mokiniui tvarkos aprašas Priedas GUP Nr.2** |
| **Dalykų mokymo intensyvinimas** | Intensyvinti dalies mokomųjų dalykų dėstymą :  2g kl.- ekonomikos ir verslumo-geografijos. | Pamokų tvarkaraščiai  Ilgalaikiai planai |
| **Dalyko, kurso modulio keitimas** | Nustatyti tokią dalyko/kurso keitimo tvarką:  mokinys rašo prašymą, direktorius įsakymu skiria komisiją ir nustato atsiskaitymo terminą,  mokytojas parengia užduotis, konsultuoja mokinį ir organizuoja įskaitos laikymą .  Pasirinktą modulį mokinys gali keisti ne vėliau kaip per mėnesį nuo mokymosi pradžios. Nustatoma tokia modulio keitimo tvarka: mokinys rašo motyvuotą prašymą gimnazijos direktoriui, direktorius priima sprendimą atsižvelgdamas į mokinio mokymosi krūvį ir kitas aplinkybes. |  |
| **Socialinės-pilietinės veiklos organizavimas** | Socialinės-pilietinės veiklos organizavimą **5-10 kl.** numatyti klasių auklėtojų darbo/mokytojų ilgalaikiuose planuose (5-20 pamokos/valandos per metus). Nustatomas toks pamokų/valandų skaičius:  5 kl. – 5 val.  6 kl.- 7 val.  7 kl.- 8 val.  8 kl.- 10 val.  1g kl. – 12 val.  2g kl. – 14 val.  Socialinė-pilietinė veikla yra privaloma, ji fiksuojama dienyne. Ji skirta ugdyti praktinius piliečio gebėjimus. Socialinės-pilietinės veiklos turinys derinamas su mokyklos tradicijomis, bendruomenės poreikiais, pilietiškumo ugdymu ir projektine veikla. Socialinė-pilietinė veikla gali būti atliekama bendradarbiaujant su vietos savivalda (seniūnija, bendruomenėmis ir pan.). Klasės auklėtojas vykdo socialinės veiklos apskaitą- parengia sutartos formos lentelę. | Klasių auklėtojų planai  Apskaitos lentelės |
| **Pažintinės veiklos organizavimas 5-2g kl.**  **(3-4g kl.-5 d.)** | Per mokslo metus 9 dienas skirti kultūrinei, meninei, pažintinei, kūrybinei, sportinei, praktinei, socialinei, prevencinei ir kt. veiklai.  Numatoma tokia veikla:  Rugsėjo 1-osios šventė – rugsėjo 1 d.  Gimnazijos diena – spalio 20 d.;  Kalėdų šventė – gruodžio 22/23 d.;  Karjeros diena – vasario mėn.  Sveikatingumo diena – vasario mėn.;  Lietuvos diena – kovo 10 d.;  Socialinės veiklos diena – spalio mėn. arba balandžio pabaigoje;  Klasės diena-žygiai, ekskursijos, koncertai, teatrai ir pan. – bet kurią mokslo metų dieną;  Mokslo metų pabaigos šventė – gegužės 25/30 / birželio 2 d. |  |
| **Mokymasis kitose aplinkose** | Ilgalaikių planų pastabų skiltyje numatomos mokymosi kitose aplinkose galimybės. Ugdymas organizuojamas įvairiose mokyklos erdvėse, lauko klasėje, bibliotekoje, muziejuose, įmonėse, bažnyčiose, gamtoje ir kitur, atsižvelgiant į ugdymo turinį ir mokymosi uždavinius.  Apie mokymąsi kitose aplinkose informuojami mokiniai, gimnazijos administracija ir mokinių tėvai (tuo atveju, kai ugdymas vyks ne gimnazijos teritorijoje). Išvykstant iš mokyklos būtini saugaus elgesio instruktažai ir direktoriaus įsakymas.  Edukacinės išvykos vykdomos gimnazijos direktoriaus nustatyta tvarka. | Dalykų ilgalaikiai planai  Ekskursijų, kitų išvykų organizavimo tvarka  (Priedas Nr.5) |
| **Neformaliojo švietimo organizavimas ir programų pasiūla** | Neformalųjį švietimą organizuoti gimnazijoje, pradinio ir neformaliojo ugdymo skyriuose atsižvelgiant į mokinių poreikius, polinkius, mokytojų kompetenciją (programų pasiūlą) ir mokinių pavėžėjimo grafiką.  Nustatyti šiuos neformaliojo švietimo prioritetus: meninių, sportinių, socialinių gebėjimų; tautinio tapatumo ir gabiųjų mokinių ugdymas .  Nustatyti minimalų neformaliojo švietimo grupės dydį – 8 mokiniai | Neformaliojo švietimo programų pasiūlos lentelė  (psl.....) |
| **Ugdymas karjerai** | Ugdymą karjerai integruoti į klasės auklėtojo veiklą, dalykų ugdymo turinį ir įgyvendinti karjeros ugdymo koordinatoriaus parengtą planą | Ugdymo karjerai planas  (žr. Gimnazijos 2016 metų veiklos planą) |
| **Sveikatos ugdymas** | Sveikatos ugdymą integruoti į dalykų turinį, neformaliojo švietimo ir klasės auklėtojo veiklą bei dalyvauti įgyvendinant visuomenės sveikatos specialisto parengtą planą | Sveikatos ugdymo priemonių planas  (visuomenės sveikatos specialisto) |
| **Reikalavimai mokinių elgesiui** | Vadovaujamasi mokymosi sutarties, Gimnazijos vidaus tvarkos taisyklių ir klasės bendruomenės nuostatomis | Mokymosi sutartys  Vidaus tvarkos taisyklės  Klasių taisyklės |
| **Pamokų, skirtų mokinių ugdymo poreikiams tenkinti, panaudojimas** | Atsižvelgiant į turimas mokymo lėšas, mokinių poreikiams tenkinti pamokas skirti:   * 1. integruotam informacinių technologijų mokymui 7 ir 8 kl.,   2. privalomųjų, pasirenkamųjų dalykų ir dalykų modulių mobiliosioms grupėms sudaryti (1-4 g),   3. trumpalaikėms ir ilgalaikėms konsultacijoms: lietuvių k. 1-4, 7, 8 kl., matematikos – 7 kl. | Gimnazijos tarybos sprendimas (Priedas Nr.3) |
| **Bendradarbiavimo su mokinių tėvais tikslai ir būdai** | Vadovaujamasi klasių auklėtojų metodinės grupės parengtu aprašu.  Bendradarbiavimo su tėvais tikslai:   * numatyti ir užtikrinti tėvų galimybes kartu su mokytojais ir mokiniais dalyvauti planuojant, įgyvendinant ugdymo procesą ir priimant sprendimus; * nuolat informuoti tėvus apie mokykloje organizuojamą ugdymo procesą, mokymosi pasiekimus ir mokymosi pagalbos teikimą; * užtikrinti abipusį savalaikį grįžtamosios informacijos apie mokinių mokymąsi perdavimą tarp mokyklos ir mokinių tėvų. | Bendradarbiavimo su tėvais ir jų informavimo tvarkos aprašas (Priedas Nr. 6). |
| **Bendradarbiavimo su įstaigomis, įmonėmis ir kt. tikslai ir būdai** | Bendradarbiaujama   * su bendrojo ugdymo įstaigomis Lietuvoje ir užsienyje;   Tikslas: plėsti mokinių saviraiškos ir ugdymosi galimybes, ugdant komunikacinius, socialinius ir kt. gebėjimus.  Būdai: renginiai, išvykos, mainų programos.   * su seniūnija ir bendruomenėmis;   Tikslas: stiprinti ryšius su vietos bendruomene, organizuojant bendrą projektinę, socialinę, kultūrinę veiklą  Būdai: renginiai, akcijos, talkos.   * su kitais soc. partneriais (muziejai, bibliotekos, ligoninės, vaikų globos namai ir kt.).   Tikslas: stiprinti soc. partnerystę, siekiant plėsti mokinių ugdymosi galimybes.  Būdai: renginiai, edukacinės veiklos, socialinės akcijos. |  |
| **Adaptacinio laikotarpio ypatumai** | Nustatyti adaptacinio laikotarpio penktokams trukmę - 1 pusmetis, atvykusių į kitas klases- 1 mėnuo.  Adaptacinio laikotarpio vieną mėnesį nerašomi pažymiai, skiriamas didelis dėmesys mokinių pažinimui, taikomi ugdymo metodai (grupių, projekto ir pan.), atskleidžiantys mokinio galimybes, charakterio ypatumus, pomėgius ir kt. |  |
| **Ugdymo turinio planavimas. Pasirenkamųjų dalykų ir dalykų modulių programų reikalavimai** | Pasirenkamųjų dalykų (metams) ir modulių programas (metams) rengti vadovaujantis Bendrųjų formaliojo švietimo programų reikalavimais. | Programos |
| **Ugdymo turinio planavimas. Ilgalaikių ir trumpalaikių planų struktūros rekomendacijos** | Ilgalaikiai planai rengiami metams vadovaujantis šiomis rekomendacijomis:  Ilgalaikio plano tituliniame lape nurodoma mokykla, dalykas, klasė, valandų skaičius per metus, mokslo metai, mokytojo pavardė, kvalifikacinė kategorija.  Ilgalaikio plano įvade būtina paminėti, kokiais duomenimis remtasi rengiant planą (standartizuotų, diagnostinių testų, pasiekimų patikrinimo, nacionalinių ir tarptautinių pasiekimų tyrimo išvadomis ir rekomendacijomis ir pan.)  Lentelėse reikia numatyti mokinių pasiekimus, tematiką, val. sk.( įskaitant kontrolinius darbus), dalykų ryšius ir įvairių programų integravimą, palikti skiltį pastaboms, kurioje fiksuojami ugdymo turinio korekcijų bei ugdymo kitoje aplinkoje atvejai.  Ryškesniu šriftu ar kitu būdu (atskiru priedu) turi būti išskirtos integruojamosios temos (prevencinės, gamtosauginės, darnaus vystymosi, ugdymo karjerai, sveikatos ir gyvenimo įgūdžių, etninės kultūros, kultūrinio sąmoningumo (visose kl.), žmogaus saugos (1-4 ir 3g-4g kl.).  Lentelė baigiama maždaug pusantros savaitės apimties pažintine, kultūrine veikla, kuri organizuojama pagal atskirą planą.  Paskutinė eilutė -10 (5-2g)/15(3-4g) proc. val. rezervas arba kitoks ugdymo turinys, nei numatyta Bendrosiose programose (labai svarbu įtraukti temų, susietų su vietovės, regiono, krašto aktualijomis).  **Trumpalaikis planas** rengiamas ruošiantis pamokai/pamokų ciklui (mokytojo nuožiūra). Jame numatoma konkreti tema, mokymosi uždavinys, veikla pamokoje, vertinimas ir kt. mokytojui ir mokiniui svarbi informacija (metodai, priemonės, dalykų ryšiai ar integracija). |  |
| **Ugdymo turinio įgyvendinimo stebėsena** | Ugdymo turinio įgyvendinimo stebėseną vykdo direktorius ir pavaduotojos ugdymui. Kai kuriais atvejais (pvz., vertinant mokytojo dalykinę kompetenciją) į pagalbą pasitelkiami aukštos kompetencijos mokytojai-praktikai. | Ugdomosios veiklos stebėsenos aprašas  (Priedas Nr.7) |